
Készült a bizottság 2026. január 28-án /13,30-14,55 / megtartott üléséről



Az ülés helye: Városháza ülésterme

Jelen vannak:
Molnár Gyula képviselő, a bizottság elnöke, Sándor Zsombor képviselő, a bizottság elnökhelyettese, Aranyi János Gábor képviselő, a bizottság elnökhelyettese, Dallos Erika képviselő, a bizottság tagja, Mohácsi-Dér Gabriella képviselő, a bizottság tagja és Tóth József a bizottság nem képviselő tagja (6 fő)

Tanácskozási joggal jelen vannak:
Vörös Sándor polgármester, Kochné Vadászi Borbála alpolgármester, Nagy Erzsébet jegyző, Ginál Róbert gazdálkodási csoportvezető, Gugyella Mariann óvodaigazgató (Százszorszép Óvoda), dr. Pándi Ottó intézményvezető (dr. Kolozs Gergely Kistérségi Egészségügyi Centrum), Horváth-Gallai Eszter igazgató (Vikár Béla Művelődési Ház), Fazekasné Kató Nikoletta (dr. Kolozs Gergely „Tipegő” Bölcsőde) 

Meghívottak:
dr. Harmos István háziorvos
dr. Bardócz Emma háziorvos
dr. Balázs Gizella gyermekorvos
Zavaczki Renáta a RenDoDental Kft. ügyvezető
Mikulesz Priszcilla telephelyvezető (MPE OCM)

Jegyzőkönyvvezető: Marticsné Molnár Szilvia


Molnár Gyula képviselő, a bizottság elnöke
Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Dallos Erika fogja aláírni. Javasolta, hogy a 2026. január 28-i testületi ülés elé kerülő alábbi napirendi pontokat tárgyalja meg és véleményezze a bizottság, egy módosítással a IV. és III. napirendek megtárgyalása kerülne az I. és II. helyre, a többi napirendi pont ezután következne.

Elnök úr megkérdezi a bizottság tagjaitól, hogy ki ért egyet így a napirendi pontokkal?

A bizottság tagjai 6 igen szavazattal, ellenszavazat nélkül az alábbi határozatot hozták:

1/2026. (I.28.) normatív
Napirend elfogadása
(2026. január 28.)
										H a t á r o z a t a

I. 5.)  Beszámoló az otthoni szakápolásról
II. 4.)  Beszámoló az alapellátást biztosító orvosi szolgálatok, valamint a
                              szakrendelő szakmai munkájáról
III. 2.)  Javaslat az önkormányzat 2025. évi költségvetésének a módosítására
IV. 3.)  Az önkormányzat 2026. évi költségvetésének megtárgyalása és a 
      költségvetési rendelet megalkotása
           V.         6.)  A bölcsőde nyári zárva tartásának megtárgyalása
          VI.         7.)  Tájékoztató a Polgármester 2025. évi szabadságának felhasználásáról,
                   valamint a Polgármester 2026. évi szabadságolási ütemtervének
                   jóváhagyása
         VII.        8.)  Dunavecse hatályos településrendezési eszközeinek módosítására
                              vonatkozó, az M8 autópálya nyomvonalát érintő telepítési
                              tanulmánytervről
        VIII..      9.)  Döntés pályázaton való indulásról MFP keretében
        IX.        10.)  Döntés beszerzés megindításáról (TOP Plusz-3.1.3-23-BK1-2024-00030
                             „Humán fejlesztések Dunavecse és Apostag településeken” 
        X.         11.)  Döntés árajánlatok beérkezéséről (Vasút u. 6. vizesblokk)
       XI.         12.)  Döntés árajánlatok beérkezéséről (tetőfelújítás, fogászati 
                              kezelőegység)
       XII.       13.)   Döntés pályázaton való indulásról (Kós Károly Program)
       XIII.     14.)   Üzlethelyiség pályázati elbírálása (Fő út 40.)
       XIV.     15.)   Javaslat a Polgármesteri Hivatalban igazgatási szünet elrendelésére
       XV.      16.)   Dr. Kolozs Gergely Kistérségi Egészségügyi Centrum térítési díj 
                             szabályzatának módosításáról

A napirendi pontok elfogadása után megkezdődött azok egyenkénti tárgyalása.


I. Napirend:
                4.) Beszámoló az otthoni szakápolásról
                     Előterjesztő: Vörös Sándor polgármester
                     Előterjesztésért felelős: MPEOCM képviselője 
                     Témafelelős: Sándor Zsombor képviselő


Molnár Gyula képviselő, a bizottság elnöke
Felkérem a napirend témafelelősét a napirend ismertetésére.

Sándor Zsombor képviselő, a bizottság elnökhelyettese
A gondozásban lévő férfiak száma jelentősen kevesebb, mint a nőké. Ez abból adódik, hogy kevesebb a férfi ebben a korosztályban, vagy kevesebben veszik igénybe?

Mikulesz Priszcilla telephelyvezető (MPEOCM)
A halálozás is korábban van a férfiaknál.




Vörös Sándor polgármester úr
Az anyagban szerepel, hogy csökkent a dunavecsei ellátottak száma, ami azzal volt indokolva, hogy vagy megszűntették az ellátást vagy elhunytak. Az a kérdés, hogy ebből hány százalék az, aki visszamondta az ellátását?

Mikulesz Priszcilla telephelyvezető (MPEOCM)
Minimális. Azt látjuk, hogy nagyon későn jönnek hozzánk, amikor már nagy a baj és utána rövid időn belül el is haláloznak. 

Sándor Zsombor képviselő, a bizottság elnökhelyettese
Látszik a kor béli eloszláson, hogy van egy 80-89 korosztály, amely kiugrik a többi közül a gondozottak száma. A 90 év felettieknél egyértelmű, hogy a halálozás miatt csökken, de a 75-79 között is jelentősen kevesebb. 

Vörös Sándor polgármester úr
A beszámolóban írták, hogy hány gondozottjuk van, nyilván van valami szakmai ajánlás, hogy egy gondozóhoz hány gondozott tartozik. Kérdésem, hogy van-e kapacitásuk vagy 100 %-on mennek?

Mikulesz Priszcilla telephelyvezető (MPEOCM)
Van szabad kapacitásunk, inkább óraszámban van meghatározva, nyolc órában vannak. Egy napra 7 ellátottat teszünk be. Van szabad kapacitás, mivel az ellátottak folyamatosan haláloznak el. 

Vörös Sándor polgármester úr
Az anyagban szerepelt, hogy segítik azoknak az elhelyezését, akiknek otthonba kellene menniük. A kérdésem, hogy milyen módon oldják meg? Úgy érzem, hogy a környékben nincsen egyik intézményben sem hely. Kérdésem, hogy tud-e olyan helyről, ahová fogadnak ellátottakat? 

Mikulesz Priszcilla telephelyvezető (MPEOCM)
Nem tudok ilyen helyet, nagyon örülnék, ha lenne a környéken ilyen intézmény, aki tudna fogadni időseket. Mi nem intézzük el az ellátottak helyet, mi tudunk nekik javaslatot adni, hogy melyik otthont választják. 

Vörös Sándor polgármester úr
Mit szoktak javasolni?

Mikulesz Priszcilla telephelyvezető (MPEOCM)
Tass, Kunszentmiklós, Ráckeve, a környékbeli helyeket szoktuk javasolni. Egy év a várakozási idő. 

Vörös Sándor polgármester úr
Hány olyan személy van jelenleg, akinek javasolt lenne az otthon?

Mikulesz Priszcilla telephelyvezető (MPEOCM)
Nem tudok számot mondani, nagyon sok időst kellene elhelyezni. 




Vörös Sándor polgármester úr
Titkon reménykedek benne, hogy a közelünkben hamarosan lesz idősek otthona. Kérdésem, hogy mennyire tekinthető állandónak az ápolók létszáma? Van-e elvándorlás?

Mikulesz Priszcilla telephelyvezető (MPEOCM)
A létszám állandónak tekinthető. Inkább az a baj, hogy fiatalok nem igen jelentkeznek a kevés jövedelem miatt.

Tóth József a bizottság tagja
Kérdésem, hogy a bérek a szociális dolgozókhoz képest jelentősen eltérnek?

Mikulesz Priszcilla telephelyvezető (MPEOCM)
Igen.

Vörös Sándor polgármester úr
Zárszóként szeretném megköszönni a munkájukat, az ellátottak elégedettek a tevékenységükkel. 

Sándor Zsombor képviselő, a bizottság elnökhelyettese
Javaslom, hogy fogadjuk el a beszámolót. Megkérdezem a bizottság tagjaitól, hogy van-e további kérdés a napirenddel kapcsolatban?

A bizottság tagjai részéről további kérdés nem merült fel.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a Magyar Pünkösdi Egyház Országos Cigány Misszió Segítő Szolgálat beszámolójának elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

2/2026. (I.28.)
Beszámoló az otthoni szakápolásról									    									 H a t á r o z a t a

1./ A Pénzügyi, Ügyrendi, Humán és Városgazdálkodási Bizottság megtárgyalta a beszámoló az otthoni szakápolásról című napirendet és javasolja a Magyar Pünkösdi Egyház Országos Cigánymisszió Segítő Szolgálat beszámolójának elfogadását.

2./ Ezen határozatról értesül:
- Sándor Zsombor képviselő, a bizottság elnökhelyettese


II. Napirend:
4.Beszámoló az alapellátást biztosító orvosi szolgálatok, valamint a
                     szakrendelő szakmai munkájáról
                     Előterjesztő: Vörös Sándor polgármester
                     Előterjesztésért felelős:   dr. Harmos István
                                        dr. Bardócz Emma háziorvosok,
                                        dr. Balázs Gizella gyermekorvos
                                        Zavaczki Renáta RenDoDentál Kft. ügyvezetője
                                        dr. Pándi Ottó intézményvezető főorvos
                     Témafelelős: Sándor Zsombor képviselő


Molnár Gyula képviselő, a bizottság elnöke
Felkérem a napirend témafelelősét a napirend ismertetésére.

Sándor Zsombor képviselő, a bizottság elnökhelyettese
Szeretettel köszöntök mindenkit. A beszámolókat mindenki olvashatta. A meghívóban szereplő sorrendben mennénk, először Harmos doktor úr beszámolóját tárgyalnánk meg. Először is szeretném megkérdezni a sok évi szolgálatot. A beszámolóból az derült ki, hogy nem is egyedül, de összefogásban, különböző csoportokkal közös együttműködés zajlik, nagyon jó dolog, hogy nem egyedül gondolkodsz ezeken az egészségügyi megoldásokon.  

Vörös Sándor polgármester
Januártól új helyzet alakult ki, mivel egy helyen, de eltérő rendelési időben van a háziorvosi rendelés.  Kérdésem, hogy mi az első két hét tapasztalata?

dr. Harmos István háziorvos
Azt kell mondanom, hogy zökkenőmentesen, még a lakosságnak kell megszokni, hogy a rendelőben két praxis működik és próbáljon a páciens a saját rendelési idejében jönni. Megmaradtak a régi bevált postaládás módszerek, bedobják a recept igényeiket a betegek. Ezáltal az online megoldások erősödnek. Sajnos az influenza és a Covid van erősödésben, bár utóbbiról csak feltételezzük mert nincs szűrőrendszer. Érdekes esetek vannak: több hétig elhúzódó lázas, köhögős betegségek szövődményekkel. Ketten vagyunk, így megoszlik a teher. 
Az asszisztensek is egymást váltják, segítik. Az viszont pozitív, hogy a lakosság napi 8 órában minden nap talál orvost, nővért. 

Aranyi János Gábor képviselő, a bizottság elnökhelyettese
Kérdésem, hogy javult-e a légúti betegségek száma, hogy már nem füstölnek a Vasmű kéményei?

dr. Harmos István háziorvos
Feltettem ezt a kérdést korábban a Kollár doktornőnek, hogy a legszennyezés mennyiben emeli a légúti betegségeket. Elmondása szerint a dohányzás és a fűtés által keletkezett légszennyezettség rosszabb. 

Tóth József a bizottság tagja
Megint felütötte fejét a szamárköhögés. Hány éves kortól illene újra megismételni?

dr. Harmos István háziorvos
Erről én nem hallottam. Életünk végéig marad valamennyi védettség, csak nagyon lecsökken az emlékezősejtek száma. 

Vörös Sándor polgármester
Kérdésem, hogy a praxisokon jelentek-e meg az elmúlt évben új személyek vagy a beköltözők maradtak a régi háziorvosuknál. 


dr. Harmos István háziorvos
Folyamatosan jönnek újak. 

Sándor Zsombor képviselő, a bizottság elnökhelyettese
Megkérdezem a bizottság tagjaitól, hogy van-e valakinek kérdése Dr. Harmos István háziorvos beszámolójához?

A bizottság tagjai részéről kérdés nem merült fel.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a Dr. Harmos István háziorvos beszámolójának elfogadásával?

A bizottság tagjai 6 igen szavazattal, ellenszavazat nélkül elfogadták a beszámolót.

Sándor Zsombor képviselő, a bizottság elnökhelyettese
A következő beszámoló Dr. Bardócz Emma háziorvosé. Köszönjük a munkát a sok évtizeden keresztül. Örömmel olvastam a beszámolóban, hogy a magyar népnek az egészséges életmódra való nevelése is folyik ebben a beszámolóban. Továbbá látható a számokból, hogy minden fajta betegségben a hölgyek vezetnek.

Dr. Bardócz Emma háziorvos
Ők azok, akik a betegségeikkel orvoshoz fordulnak. 

Sándor Zsombor képviselő, a bizottság elnökhelyettese
Itt jön az EFI felelőssége, hogy tudunk-e olyan programokat szervezni, amely megmutatja, hogy egészségesebb életmódot próbáljanak élni a dunavecseiek. 

Vörös Sándor polgármester
Kérdésem, hogy az üzemorvosi vizsgálat adott időpontban lesz vagy be kell jelentkezni?

Dr. Bardócz Emma háziorvos
Továbbra is kedden lesz, de be kell előre jelentkezni. 

Sándor Zsombor képviselő, a bizottság elnökhelyettese
Megkérdezem a bizottság tagjaitól, hogy van-e valakinek kérdése Dr. Bardócz Emma háziorvos beszámolójához?

A bizottság tagjai részéről kérdés nem merült fel.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a Dr. Bardócz Emma háziorvos beszámolójának elfogadásával?

A bizottság tagjai 6 igen szavazattal, ellenszavazat nélkül elfogadták a beszámolót.

Sándor Zsombor képviselő, a bizottság elnökhelyettese
A következő beszámoló a gyermekorvosé.  




Vörös Sándor polgármester
Sajnos komoly problémával állunk szemben, február 5-ig meg kell mondanunk, hogy lesz márciustól gyermekorvosi ellátás. 

Dr. Balázs Gizella gyermekorvos
Március 1-jével már nem fogok dolgozni, szeptember 1-jétől elképzelhetőnek tartom, de addig vannak dolgok, amikkel foglalkoznom kell. 

Sándor Zsombor képviselő, a bizottság elnökhelyettese
Az adatokból kitűnik, hogy kevés a születendő gyermek. 

Vörös Sándor polgármester
Az óvoda és bölcsőde jó működéséhez fontos lenne, hogy a születések száma elérje a negyvenet. Sajnos évről évre kevesebb a gyermek, így az óvoda kihasználtsága 100 % alá fog esni. 

Dallos Erika képviselő, a bizottság tagja, védőnő
Ezt a számot előre nem lehet megmondani. Az én körzetemben most jó a születések száma, viszont a másik körzetbe csökkent. 

Vörös Sándor polgármester
Az utóbbi két évben csökkenő tendenciát mutat.

Sándor Zsombor képviselő, a bizottság elnökhelyettese
A doktornő a KRÉTA napló használatát dicsérte, hogy jól működik.

Dr. Balázs Gizella gyermekorvos
A rendszer nagyon jó, jól nyomonkövethető és látszódik az is, hogy előtte mikor volt beteg.  A szamárköhögésre visszatérve, azt szokták mondani, hogy 10 év elteltével újra kellene oltani. Az igazi védelem akkor szól egy életre, ha átestél a betegségen. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a Dr. Balázs Gizella háziorvos beszámolójának elfogadásával?

A bizottság tagjai 6 igen szavazattal, ellenszavazat nélkül elfogadták a beszámolót.

Sándor Zsombor képviselő, a bizottság elnökhelyettese
A következő a szakrendelő beszámolója az EFI beszámolóval együtt. Jó volt látni, hogy voltak jó kezdeményezések az EFI irodának. Jónak tartom, hogy megtörtént a sportnak is a gyerekeknek, minden iskolát megmozgatott. Nem tiltásokat kell az életükbe hozni, hanem programokat biztosítani, érdemesebb egészségesebben élni. 

dr. Pándi Ottó intézményvezető
Az-az egy a hátrány, hogy a szabályozás miatt minden évben dolgozót kell cserélnünk. Reméljük egyszer stabilan el lesz döntve, hogy milyen végzettség szükséges. Viszont egy nagy előrelépés, hogy az epidemiológiai adatok hozzáférése lényegesen jobb ettől települési szinten. Statisztikailag követi az országos átlagot. 


Sándor Zsombor képviselő, a bizottság elnökhelyettese
Úgy látom, hogy érdemes a Dunavecsei Sportegyesületnek az EFI irodával szoros kapcsolatot ápolni, mint ahogy teszi is, hogy felveszi a különböző szervezetekkel a kapcsolatot. A szakrendelő beszámolójával kapcsolatban olvastam, hogy szükséges a telefonközpont modernizálása. Kérdésem, hogy ez anyagilag mennyire megterhelő tétel?

dr. Pándi Ottó intézményvezető
Kértünk be már árajánlatokat, a legegyszerűbb megoldás, ha plusz vonalat irányítanánk át a recepcióra és két számot lehetne hívni. Személyes bejelentkezés egy helyen történne, a másik kollega esetlegesen tudjon ezzel foglalkozni. Eddig is úgy volt, hogy kettő kollega dolgozott, a személyes jelenlét miatt a másik tudott a telefonon időpontot adni. 8-11 között folyamatosan és párhuzamosan szólnak a telefonok. Ha személyes beszélgetésbe vannak mind a ketten, akkor nem valószínű, hogy fel tudják venni a telefont. Ha megfelelően fejlett lesz az AI akkor azzal is lehet tehermentesíteni. Lehetőség lenne call center szolgáltatás bevezetésére, viszont ennek az éves költsége igen magas. Árajánlat bekérése megtörtént, hogy összehasonlítsuk, hogy együtt kedvezőbb lenne-e. Felmerült, ha csomagban kapnánk meg, akkor célszerűbb lenne. Aggályok merültek fel, mert a telefont Debrecenben vennék fel. A jelenlegi helyzet nem jó a leterheltség miatt, ezért mindenképpen valamilyen irányba el kell indulnunk. 

Tóth József a bizottság tagja
Az időpontfoglalás nem működött?

dr. Pándi Ottó intézményvezető
Lemondtuk, nagyon kevés volt. Ott is célszerű ismét nekiülni, mert két évvel ezelőtt volt, azóta sokat változhatott. Havi szinten csak 4-5 előjegyzés volt, ma már olyan gyorsan változik minden, hogy nem biztos, hogy most is így lenne. Éves szinten több millió forint volt a díja, ezért is mondtuk le. 

Vörös Sándor polgármester
Azt mondtad, hogy kezdésnek egy új vonal beüzemelése is jó volna. Ez viszonylag nem kerül sokba, lesz-e szabad kéz, aki felveszi a telefont?

dr. Pándi Ottó intézményvezető
Bővíteni nem szeretnénk a létszámot, olyan tevékenységre akarjuk használni, amire igény van. Egyébként az ügyeleti vonalat szerettük volna bejelentkezéshez is használni, de mivel a lakosság nem hívta azt a számot, így belső hálózaton használjuk. 

Vörös Sándor polgármester
Várható-e az idei évben esetszám növekedés ezekben a mutatókban? Nyilván ez egy darabig emelkedhet, de van ennek egy plafonja?

dr. Pándi Ottó intézményvezető
Idén még igen. A kardiológiai szakrendelés NEAK finanszírozása 10 % fölötti résszel meg fogja növelni a TVK-t, ez részben már megtörténik azzal, hogy olyan vizsgálatokat fogunk kódolni, aminek magas a pontértéke. Oda várunk egy nagyobb emelkedést. A doktornőt szeptembertől várjuk vissza gyermekrendelésre. 2019. évhez képest 28 %-kal magasabb az esetszámunk. Az intézményi éves összkiadás nominálisan 14 %-kal emelkedett év/év alapon, miközben az önkormányzati hozzájárulás összege nominálisan érdemben stagnált. Ennek következtében az önkormányzati finanszírozás részaránya a teljes költségvetésen belül a 2024. évi kb. 20 %-ról 2025-re 17,3 %-ra csökkent és 2026-ra célunk, hogy 15 % alá mérsékeljük. 

Tóth József a bizottság tagja
Részmunkaidős alkalmazása lehet, hogy megoldaná a időpont foglalásnál kialakult helyzetet. 

dr. Pándi Ottó intézményvezető
A jelenlegi létszámunk fentarthatósági szempontból is kérdéses, inkább azon kell gondolkodnunk, hogy a jelenlegi kapacitásunkkal hogyan oldjuk meg. A call center kérdése csak úgy merül fel, hogy csomagban, ha össz árában jobb, akkor pedig megnézhető, de még messze állunk attól, hogy ideálig megoldásnak gondoljuk. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet az EFI és a védőnői beszámoló elfogadásával?

A bizottság tagjai 6 igen szavazattal, ellenszavazat nélkül elfogadták a beszámolót.

Sándor Zsombor képviselő, a bizottság elnökhelyettese
A következő a fogorvosi praxis beszámolója. Megkaptuk a beszámolót az új működtetőtől. Öröm, hogy zajlik a fogászati rendelés, egyre többen veszik igénybe. Az Önök általi kéréseket próbáljuk teljesíteni. Jelenleg 36,5 órában történik a finanszírozott ellátás. Kérdésem, hogy hány orvossal tudják hatékonyan ellátni?

Zavaczki Renáta RenDoDentál Kft. ügyvezetője
Ketten dolgoznak jelenleg, hétfőn és kedden egy doktor úr és szerda-csütörtök-péntek a másik doktor úr. A jelenlegi felállás hamarosan meg fog változni, ettől függetlenül minden nap lesz rendelés. Az elmúlt időszakban volt olyan hét, amikor három doktor is dolgozott, örülnék, ha tudnék nekik adni lehetőséget. A régi szék sajnos nem működik, egy széken folyik az ellátás. Lenne rá igény, hogy állami szinten legalább két széken folyjon az ellátás. Ami most reális lenne az az 50 óra, egyik orvos dolgozna 30 órát, a másik pedig 20 órát. Ezt államilag még nem engedélyezték számunkra, ezért indultunk el a magán vonalon, ami kedvező árazása lesz. Ha két jó szék lesz, akkor tudjuk csinálni. Jelenleg egy hónapra tudunk időpontot adni és nagyon sok az akut páciens. 

Vörös Sándor polgármester úr
Az állami finanszírozott órában nemcsak a dunavecsei betegek ellátása történik, hanem az apostagi és dunaegyházi betegeké is. Szalkszentmártoni betegek?

Zavaczki Renáta RenDoDentál Kft. ügyvezetője
Ők abszolút nem, mert hétfőn és kedden mi helyettesítünk a rendelőben. 

Vörös Sándor polgármester úr
Mi van abban az esetben, ha a hét másik napján kell sürgős esetben ellátás?

Zavaczki Renáta RenDoDentál Kft. ügyvezetője
Ebben az esetben az asszisztensnő megmondja, hogy tudják-e aznapra vállalni, vagy várnia kell. 


Vörös Sándor polgármester úr
A második szék megjövetelével a finanszírozás nem fog emelkedni? Párhuzamosan fog folyni a magán és az állami ellátás?

Zavaczki Renáta RenDoDentál Kft. ügyvezetője
Sajnos nem emelkedik. Nem külön fog menni, és a magánellátás 7,5 órában fog folyni. Próbálok a NEAK-kal is dűlőre jutni, esetleg még egy település csatlakozásával nem tudom, hogy megadnák-e. Azt mondták, hogy páciens számhoz van kötve, ha jól tudom, akkor ez 12 ezer főt jelentene, ami nincs meg még úgy se, ha Szalkszentmárton csatlakozna hozzánk. De lehet, hogy a környező települések közül valaki még csatlakozna. Valami ilyesmiben gondolkodunk.

Mohácsi-Dér Gabriella képviselő, a bizottság tagja
Szalkszentmártonon ugyanaz a doktor úr dolgozik, mint nálunk?

Zavaczki Renáta RenDoDentál Kft. ügyvezetője
Az a doktor úr dolgozik, aki Dunavecsén szerdától péntekig dolgozik. 
 
Mohácsi-Dér Gabriella képviselő, a bizottság tagja
Ha most elmegy a hétfői doktor úr tőlünk, akkor ki fogja ellátni a betegeket?

Zavaczki Renáta RenDoDentál Kft. ügyvezetője
Szerencsére vannak többen, akik szólnak egymásnak, ha kiesik valaki.

Vörös Sándor polgármester úr
Ha meglesz a fogászati szék valamikor és 2 szék lesz és két orvos, akkor a 36,5 órát fogják csökkenteni?

Zavaczki Renáta RenDoDentál Kft. ügyvezetője
Nem, az mindenképpen marad. Az ellátás nem egyszerre fog menni, 36,5 órában finanszírozott és 7,5 órában magánrendelés fog zajlani két orvossal. 

Vörös Sándor polgármester úr
Már egy jó ideje csinálják az ellátást mit látnak, kihasználtságban, illetve finanszírozásban működtethető?

Zavaczki Renáta RenDoDentál Kft. ügyvezetője
A 36,5 órára 2,8 millió forintot kapunk, ami nem sok. Azt látjuk, hogy elég kevés a pontérték. Sajnos nem annyira jó az állami finanszírozás, ezért próbáljuk a szájhigiéniával, - ami fizetős – feltolni ezt az összeget. Jelen pillanatban nem éri meg, de szeretnénk továbbra is csinálni, meglátjuk, hogy ha két szék fog működni, akkor változni fog-e a helyzet. 


Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a Zavaczki Renáta ügyvezető beszámolójának elfogadásával?

A bizottság tagjai 6 igen szavazattal, ellenszavazat nélkül elfogadták a beszámolót.

A szavazások eredményeit összegezve a bizottság az alábbi határozatot hozta:

3/2025. (I.28.) 
Beszámoló az alapellátást biztosító orvosi szolgálatok, valamint a 
szakrendelő szakmai munkájáról

									          H a t á r o z a t	 a								
1./ A Pénzügyi, Ügyrendi, Humán és Városgazdálkodási Bizottság megtárgyalta a beszámoló az alapellátást biztosító orvosi szolgálatok munkájáról szóló napirendet és úgy határoz, hogy Dr. Harmos István háziorvos, Dr. Bardócz Emma háziorvos, dr. Balázs Gizella gyermekorvos és Zavaczki Renáta (RenDoDental Kft.) ügyvezetőjének beszámolóját elfogadásra javasolja.

2./ A bizottság továbbá úgy határoz, hogy a szakrendelő szakmai beszámolóját (EFI és védőnői beszámolóval együtt - elfogadásra javasolja.

3./ Ezen határozatról értesül:
-Sándor Zsombor képviselő, a bizottság elnökhelyettese


III. Napirend:
2.)  Javaslat az önkormányzat 2025. évi költségvetésének a módosítására
                        Előterjesztő: Vörös Sándor polgármester
	            Előterjesztésért felelős: Ginál Róbert gazdálkodási csoportvezető
                       Témafelelős: Molnár Gyula képviselő                        


Molnár Gyula képviselő, a bizottság elnöke
A 2025. évi 3. módosítás tartalmazza a 2025. évi 3. záró módosítás tartalmazza a szeptember - december havi időszak önkormányzati és intézményi működése során bedolgozott kiadási és bevételi előirányzat módosításokat az előterjesztéshez csatolt rendeletmódosítás és analitika szerint. A módosítás túlnyomórészt a belső rendezéseket, valamint az évközi többletbevételek és a hozzá kapcsolódó kiadási tételek módosítását tartalmazza. 

Javaslom a költségvetési rendelet módosítás elfogadását.

Megkérdezem a bizottság tagjaitól, hogy van-e valakinek kérdése a napirenddel kapcsolatban?

A bizottság tagjai részéről kérdés nem merült fel. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a rendelet tervezet elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

4/2026. (I. 28.)
Javaslat az önkormányzat 2025. évi költségvetésének a módosítására																									H a t á r o z a t a
									
 1./ A Pénzügyi, Ügyrendi és Városgazdálkodási Bizottság megtárgyalta az Önkormányzat 2025. évi költségvetésének 3. számú módosítását és azt elfogadásra javasolja.

2./  Ezen határozatról értesül:
- Molnár Gyula képviselő, a bizottság elnöke

IV. Napirend:
 3.) Az önkormányzat 2026. évi költségvetésének megtárgyalása és a 
                        költségvetési rendelet megalkotása
                        Előterjesztő: Vörös Sándor polgármester
          	            Előterjesztésért felelős: Ginál Róbert gazdálkodási csoportvezető
                       Témafelelős: Molnár Gyula képviselő



Molnár Gyula képviselő, a bizottság elnöke
A 2026. évi költségvetési rendelet tervezetet mindenki megkapta. Örülök neki, hogy majdnem 2,6 milliárd forint összegű főösszeg szerepel, 2,482 milliárd forint a bevételünk, 2,585 milliárd a kiadás, a kettő közötti különbség 103 millió forint, ami felhalmozási, dologi és bér kiadásokkal kapcsolatos tartalékból rendezve lehet. Javaslom, hogy fogadjuk el a költségvetést. Megkérdezem a bizottság tagjaitól, hogy van-e valakinek kérdése a napirendhez?

Vörös Sándor polgármester
Szeretnék pár mondatot hozzáfűzni a 2026. évi költségvetéshez. Három intézmény vonatkozásában szeretnék egy-egy gondolatot megfogalmazni. Amikor a költségvetés tervezése megindult teljesen más számokat láttunk, illetve több vonatkozásban is módosultak az értékek. A szakrendelőnél is, amikor az intézményi egyeztetés volt ez jelentkezett, de pozitív tartalommal. A beszámolóba az főorvos úr által említett kardiológia jelentős bevételi többletet eredményez. Ha megnézitek az adatokat, akkor az intézmény vonatkozásában az önkormányzati finanszírozás mértéke csökken. Viszont ez nem mondható el az óvoda vonatkozásában, hosszú idő óta jelentős összeggel ki kell egészíteni az óvoda működését. Ennek nagyságrendje 40 millió forint, a 60 %-a abból az összegből ered, ami tavaly megállapítottunk, mint többlet bért az óvodai dolgozóknak. Korábban részesültek ebből a pótlékből, de a múlt évben a település kikerült belőle, de mi folyósítottuk tovább. Hangsúlyozom, hogy ez egy általunk hozott, jelenleg a település számára nem kötelezően fizetendő jutalom. Most úgy látszik, hogy ennek az összegnek a kifizetése nem okoz problémát a költségvetés számára. De úgy is nézhetjük, hogy ezt a 20-25 millió forintot másra is költhetné az önkormányzat, még úgy is, hogy nem bért, hanem óvodai eszközöket vásárol. Dönthetünk úgy is, hogy ezt továbbra is meg kívánjuk tartani. Azért jelenik meg ez az összeg ennyire a költségvetésünkben, mert az elmúlt a 2-3 évben óvodapedagógus hiánnyal küzdöttünk. A 15 óvónői munkahelyet óvónő hiányában pedagógiai asszisztenssel töltöttük fel, akinek a fizetése fele volt. Így képződött tartalék, amiből tudtuk finanszírozni ezt a pótlékot. Mivel fel tudtuk tölteni a helyeket óvónővel, így már nem képződik annyi tartalék. Jelen pillanatban is 3 óvónői hely még üres, mert nem jelentkeztek. Ha ez 100 %-ra ki fog futni, onnantól kezdve, ha meg akarjuk tartani ezt a pótlékot, akkor tovább fog emelkedni. Viszont ha nem akarjuk, hogy arányaiban több önkormányzati támogatást kelljen hozzátenni, akkor azokat a pótlékokat, amiket most önállóan adunk vagy befagyasztjuk vagy visszavonjuk. Azt gondolom, hogy ezt az idei évben még nem kell meglépni. Erről azért szerettem volna tájékoztatni a képviselő-testületet. Tehát az a dolog megdőlt, hogy az óvoda finanszírozását 100 %-ban állami támogatásból meg lehet valósítani. Egyébként ez az összeg első közlésnél nagyobb összeget mutatott. A bölcsőde vonatkozásában is van egy jelentős összegű hozzájárulás. A bölcsődei beiratkozás rendszerét megváltoztattuk, ez azért is érdekes, mert a finanszírozás alapja az utolsó januári munkanapon betöltött gyereklétszám. Ha 100 %-on van a létszám, akkor kedvező. Reményeink szerint ugye 100 %-os a kihasználtság?

Fazekasné Kató Nikoletta bölcsődevezető helyettes
A rendszerben 33 gyermek van, 1 gyermek számít 2 főnek, így 34 fő. Úgy tudom, hogy 1 üres hely van. 

Vörös Sándor polgármester
Arra kell törekedni, hogy a hónap végén 100 %-on legyetek. 

Dallos Erika képviselő, a bizottság tagja
Aki február elején megy, ő be van íratva?

Fazekasné Kató Nikoletta bölcsődevezető helyettes
Akkor szoktuk beíratni, amikor jön.

Vörös Sándor polgármester
Be kell íratni a hónap végén, nem érdemes a létszámmal játszani. Az intézményvezetőnek ez egyértelmű feladata, hogy erre figyeljen. Folytatnám a költségvetésről a tájékoztatót. Az iparűzési adóból 94 millió forintot visszakaptunk. Ezt hamarosan meg fogjuk kapni. Ennek a felhasználásra célhoz kötött. Ennek az elköltésére tervet kell készíteni és el is kell küldeni a minisztériumba. Az anyagba le is írtuk, hogy mire szeretnénk az összeget felhasználni. Azt is látni kell, hogy a 94 millió forinton túl is van olyan összeg, ami elkölthető. A számításom alapján ez egy 150 millió forintos keret, amiről dönteni szükséges, hogy mire fogjuk fordítani. Az anyagban, ha megnéztétek három kiemelt témakör van erre az összegre. Az egyik egy játszótér fejlesztéssel kapcsolatos, a másik a takarékszövetkezet felújításával kapcsolatos és a harmadik út felújításra vonatkozik. Ezek a célok mind megfelelnek a iparűzési adó többlet elköltés szabályrendszerének. Úgy számoltuk, hogy kb. 40 millió forintot lehetne költeni a takarék felújítására, 20 millió forintos keretösszeget játszótérfejlesztésre, a maradék összeget pedig útfelújításra. Az anyagban szerepel pár utca, ez teljesen vita tárgyát kell, hogy képezze. Az utak vonatkozásában egyeztettem azzal a céggel, akit korábban megbíztunk a Szív és Dagály utca közbeszerzésének lebonyolításával, egyértelmű szakmai álláspontja az, hogy az útépítést, amit ebből a keretből kívánunk megcsinálni, ugyan ebbe a közbeszerzési eljárási rendbe kell megtennünk. Az összeszámítási szabályokat figyelembe kell venni, ez a beszerzés átnyúlik az idei évre, a közbeszerzés határértéke 60 millió forint, ami több ennél. Ezt minél hamarabb el kellene kezdenünk, mert nagyon lassú a folyamat. Az anyagban láttátok, hogy vannak olyan költségvetési vállalásaink, ami az idei évet terheli, pl. a HÉSZ módosítás vagy a településterv módosítás. Vannak olyan pályázataink, ami végrehajtás folyamán vannak, illetve kettő olyan pályázatunk van, ami várhatóan az idei évben döntést kap – szakrendelő pályázata és az ÖTI telep napelemes pályázata. Több mint 100 milló forint tartalék van a költségvetésben, én azt kértem a gazdasági vezetőtől, hogy 60 millió forintot tartsunk meg tartaléknak. Azt gondolom, hogy nyári időszakban ismét felülvizsgálhatjuk a tartalék összegét, egy részét valamiféle fejlesztésbe bele tudják akár tenni. A szokásos civil támogatások minimális emelések be lettek tervezve. A rendezvényekre vonatkozó keretösszeg is egy minimálisan meg lett emelve. A költségvetési koncepcióban előirányoztunk bizonyos béremeléseket, ezeket majdnem minden esetben próbáltuk megtartani, viszont voltak esetek – óvoda és hivatal – ahol a kapott értékek nem azt a százalékot mutatták, amit akkor előirányoztunk, de a kincstár által kapott állásfoglalás alapján lett beállítva. 


Molnár Gyula képviselő, a bizottság elnöke
Egy észrevételem van, az anyagban négy utca szerepel a táblázatban, viszont a szöveges részben öt van felsorolva.

Vörös Sándor polgármester
Arany J. utca hiányzik belőle. Egyébként egy várható aszfaltozási árat kértünk és azzal számoltunk, tehát ez csak becslésnek tekinthető. Úgy gondoljuk, hogy az utcák beleférnek abba az összegbe. 

Aranyi János Gábor képviselő, a bizottság elnökhelyettese
Jó lenne, ha gondolkoznánk olyan felújításon, kátyúzáson, ami az út élettartamát növeli. Vannak utcák, amelyek sosem lesznek leaszfaltozva a méretük miatt. Azon is el kellene gondolkodni, hogy saját magunk csináljuk meg. Én sok beruházást szétszednék. 

Vörös Sándor polgármester
Nem lehet, az a baj, ha műszakilag összetartozik, akkor összeszámolódik. 

Aranyi János Gábor képviselő, a bizottság elnökhelyettese
Meg tudnák csinálni egy-egy utcát makadám utcára. Nem nagy forgalmú utcák így por és sármentesek lennének. Kb. 5-10 millió forintról beszélek. 

Vörös Sándor polgármester
Az a baj, hogy nincs olyan nyilvántartásunk, ahol fel lenne tüntetve, hogy melyik utca milyen. Ezt kellene egyszer felmérni. 

Aranyi János Gábor képviselő, a bizottság elnökhelyettese
Pedig ezen spórolnánk, bizonyos lakók nem reklamálnának, hogy sárban járnak. Egyébként a hóeltakarításra is ki kellene valamit találni, mert a most leesett hónál voltak fennakadások. A lakosok az autóikkal parkolnak az út szélén, ezzel akadályozzák a hóeltakarítást. A másik dolog amivel megkerestek és próbáljunk meg segíteni, az a Széchenyi utcában lévő bontásra váró épület. A tulajdonos továbbra sem folytatja a bontást. Még egy hasonló romos épület van, amit jó lenne, ha a tulajdonosa elbontana, az pedig a régi Gazdakör épülete.

Nagy Erzsébet jegyző
Annyit tudunk tenni, hogy a NAV ügyintézőjével ismételten felveszem a kapcsolatot a bontás ügyében.

Tóth József a bizottság tagja
Említetted, hogy 40 millió forint van betervezve a takarékszövetkezet régi épületének felújítására. Véleményem szerint kellene rá készíteni komplett tervet, amit a testületnek el kellene fogadnia. 

Vörös Sándor polgármester
Az önkormányzatnak van három épülete, aminek a funkcióját se beszéltük meg közösen. Ez döntést igényel és ebbe benne van a takarékszövetkezet is. A költségvetésünk nagyjából 5 %-át tudjuk fejlesztésre fordítani. Ez nem egy nagy szám, és ha a fejlesztésnek nagyobb részét kellene olyanra fordítani, ami prioritást tekintve nem az első helyen áll, ezért kell erről dönteni. 



Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet azzal, hogy fogadjuk el a benyújtott költségvetési rendelet tervezetet?

A bizottság tagjai 6 igen szavazattal, ellenszavazat nélkül a következő határozatot hozták:

5/2026. (I. 28.)
Az önkormányzat 2026. évi költségvetésének megtárgyalása,
és a költségvetési rendelet megalkotása
									   	  H a t á r o z a t a

1./ A Pénzügyi, Ügyrendi és Városgazdálkodási Bizottság megtárgyalta „Az önkormányzat 2026. évi költségvetésének megtárgyalása, és a költségvetési rendelet megalkotása” című napirendet és azt javasolja elfogadni a képviselő-testület számára.

2./ Ezen határozatról értesül:
- Molnár Gyula képviselő, a bizottság elnöke


Molnár Gyula képviselő, a bizottság elnöke
Az előterjesztésben szerepel egy határozati javaslat, amely a középtávú tervezésről szól, amely törvényi előírás, hogy meg kell határoznunk. Javaslom a határozati javaslat elfogadását. 

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 6 igen szavazattal, ellenszavazat nélkül a következő határozatot hozták:

6/2026. (I. 28.)
Középtávú tervezés

										H a t á r o z a t a

1./ A Pénzügyi, Ügyrendi és Városgazdálkodási Bizottság úgy határoz, hogy 2026. évben esetlegesen felmerülő adósságot keletkeztető ügyletekhez a hitelfelvétel felső határát – 2026. évre tervezett bevételei alapján – 400.903.441 Ft-ban javasolja megállapítani.

2./ Ezen határozatról értesül:
- Molnár Gyula képviselő, a bizottság elnöke


V. Napirend:
5.) A bölcsőde nyári zárva tartásának megtárgyalása
                       Előterjesztő: Vörös Sándor polgármester
                       Előterjesztésért felelős: Liptai-Kölesdi Ágnes bölcsődevezető
                       Témafelelős: Sándor Zsombor képviselő


Molnár Gyula képviselő, a bizottság elnöke
Felkérem a napirend témafelelősét a napirend ismertetésére.

Sándor Zsombor képviselő, a bizottság elnökhelyettese
A bölcsődevezető kéréssel fordult a testülethez, kéri, hogy a Bölcsődék napja alkalmából 2026. április 21-én, és nyáron, július 27-augusztus 7-ig (10 munkanap) tarthasson zárva a bölcsőde. 

Sándor Zsombor képviselő, a bizottság elnökhelyettese
Megkérdezem a bizottság tagjaitól, hogy van-e valakinek kérdése a napirendhez?

Vörös Sándor polgármester
A múlt évben azt a levelet kaptuk a Minisztériumból, hogy az óvodában, illetve a bölcsődében is kötelező ügyeletet kell biztosítani, nincs nyári zárvatartás. Ezt az óvodában tudomásul vették, de a bölcsődében nem.

Nagy Erzsébet jegyző
Van nyári zárvatartás, de a gyermekfelügyeletet biztosítani kell.

Vörös Sándor polgármester
Ha zárva lesz, akkor hogy biztosítsuk a felügyeletet?

Nagy Erzsébet jegyző
Nem lehet megoldani, hogy másik bölcsődével összeszerződni? Amikor az egyik zárva van, akkor a másik fogadja a gyerekeket?

Fazekasné Kató Nikoletta bölcsővezető helyettes
A múlt évben próbálta a vezető Szalkszentmártonnal szerződni, de nem tudtak megállapodni. 

Kochné Vadászi Borbála alpolgármester
Nekem megint azzal van bajom, hogy a nyár legfrekventáltabb két hetére van kitűzve és egybe. A szülők zöme nem fog ebbe az időszakba mind a két hétre szabadságot kapni. Meg kellene osztani.

Vörös Sándor polgármester 
Az a javaslatom, hogy ezt most ne fogadjuk el, vizsgáljuk meg a lehetőségeket. 

A bizottság tagjai részéről kérdés nem merült fel. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet azzal, hogy a bölcsőde április 21-én zárva tartson, illetve a nyári zárvatartás később tárgyaljuk meg?

A bizottság tagjai 6 igen szavazattal, ellenszavazat nélkül az alábbi határozatot hozták: 

7/2026. (I.28.) 
Bölcsőde nyári zárva tartásának megtárgyalása

									H a t á r o z a t a

1./ A Pénzügyi, Ügyrendi, Humán és Városgazdálkodási Bizottság úgy határoz, hogy javasol hozzájárulni a Dr. Kolozs Gergely „Tipegő” Bölcsőde 2026. április 21. (1 nap) napjára szóló zárvatartáshoz.

2./ A bizottság javasolja, hogy a nyári zárvatartás, a lehetőségek megvizsgálása után későbbi időpontban legyen megtárgyalva.

3./ Ezen határozatról értesül:
- Sándor Zsombor képviselő, a bizottság elnökhelyettese


VI. Napirend:
6.)  Tájékoztató a Polgármester 2025. évi szabadságának felhasználásáról,
       valamint a Polgármester 2026. évi szabadságolási ütemtervének
       jóváhagyása
       Előterjesztő: Vörös Sándor polgármester
       Előterjesztésért felelős: Nagy Erzsébet jegyző
       Témafelelős: Molnár Gyula képviselő


Molnár Gyula képviselő, a bizottság elnöke
[bookmark: pr1730id][bookmark: pr1731id]A főállású polgármester évi huszonöt munkanap alapszabadságra és tizennégy munkanap pótszabadságra jogosult. A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe. Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani. 2025. évről áthozott szabadsága 10 nap, melyet 2026. március 31. napjáig tervez igénybe venni. Erre az évre 39 nap szabadság jár. Javaslom a határozati javaslat elfogadását.

Tóth József a bizottság tagja
A szabadságokat le kellene rendezni, mert vannak olyanok, akiknek sok tavalyi szabadság megmaradt. Rendezni kell, hogy a szabadság december 31-ig jár, amit át tud vinni az január 31-ig ki kell venni, utána pedig felejtse el. Az a véleményem, hogy ezt le kellene rendezni.

Kochné Vadászi Borbála alpolgármester asszony
A múlt évi szabadságot indokolt esetben március 31-ig ki lehet venni. 

Aranyi János Gábor képviselő, a bizottság elnökhelyettese
Minden intézménynél ezt szem előtt kell tartani.

Tóth József a bizottság tagja
Úgy tudom, hogy a szabadság jelentős részével a munkáltató rendelkezik, így ki kell adni. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 6 igen szavazattal, ellenszavazat nélkül a következő határozatot hozták:


8/2026. (I. 28.) 
Polgármester szabadságának ütemezése 
									H a t á r o z a t a										
A Pénzügyi, Ügyrendi és Városgazdálkodási Bizottság megtárgyalta Vörös Sándor polgármester előterjesztését és a következő határozatot hozza:

1./ A bizottság úgy határoz, hogy javasolja elfogadni Vörös Sándor polgármester 2025. évi szabadságának felhasználásáról és a 2026. évi szabadságának ütemezését a határozat melléklete szerinti tartalommal.

2./ Ezen határozatról értesül:
- Molnár Gyula P.Ü.H.V. Bizottság elnöke


VII. Napirend:
             8.)  Dunavecse hatályos településrendezési eszközeinek módosítására
                          vonatkozó, az M8 autópálya nyomvonalát érintő telepítési
        tanulmánytervről
                          Előterjesztő: Vörös Sándor polgármester
                          Előterjesztésért felelős: Rumi Imre főépítész
                          Témafelelős: Aranyi János Gábor képviselő



Molnár Gyula képviselő, a bizottság elnöke
Felkérem a napirend témafelelősét a napirend ismertetésére.

Aranyi János Gábor képviselő, a bizottság elnökhelyettese
A Magyar építészetről szóló 2023. évi C. törvény (továbbiakban Méptv.) alapján a hatályos településrendezési terv módosítását telepítési tanulmányterv benyújtásával lehet kezdeményezni. A települési önkormányzat egyes településfejlesztési célok megvalósítására településrendezési szerződést köthet a telepítési tanulmánytervet benyújtó fejlesztési célt megvalósítóval (a továbbiakban: a cél megvalósítója). 
[bookmark: _Hlk158729698]Dunavecse hatályos településrendezési eszközeinek módosítására az Építési és Közlekedési Minisztérium által meghatalmazott generál tervező meghatalmazottjának a meghatalmazottja telepítési tanulmánytervet nyújtott be az M8 autópálya miatt a településterv módosítására.
A mellékelt „Telepítési tanulmányterv” részletesen bemutatja a Dunavecse közigazgatási területét érintő autópálya nyomvonal miatt szükséges településrendezési tervi módosításokat. 
A telepítési tanulmánytervről a jogszabályi előírásoknak megfelelően lakossági fórumot tartottunk, Apostag önkormányzatával közösen. A lakosság részéről elsősorban az autópályával átmetszett mezőgazdasági parcellákkal kapcsolatban merültek fel kérdések.
Konkrét javaslatként fogalmazódott meg, hogy az 51. sz. főúton, az Alkotmány utca kereszteződésénél tervezett új körforgalmú csomópont kialakítása során történjen meg egy gyalogos és kerékpáros átkelőhely kiépítését, a későbbiek során lehetővé tevő terület biztosítása. A képviselő-testület támogató döntése estén, a cél megvalósítójával településrendezési szerződést (TRSZ) kell kötni. A TRSZ alapján a hatályos településrendezési eszközök módosításának tervezési programjába kerül a kért változtatás vizsgálata és tervezése. A tervezők szakmailag értékelik a változtatási szándékot és javaslatot tesznek a konkrét előírások, telepítési tanulmánytervben foglaltakat is figyelembe vevő módosítására. Dunavecse főépítészének lakossági fórumon ismertetett szakmai véleménye alapján javaslom a telepítési tanulmányterv befogadását. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták: 


9/2026. (I. 28.) 
Dunavecse hatályos településrendezési eszközeinek 
módosítására vonatkozó, az M8 autópálya nyomvonalát
érintő telepítési tanulmánytervről																		H a t á r o z a t a	

A Pénzügyi, Ügyrendi és Városgazdálkodási Bizottság megtárgyalta Dunavecse hatályos településrendezési eszközeinek módosítására vonatkozó, az Építési és Közlekedési Minisztérium által meghatalmazott tervező által benyújtott, az M8 autópálya új nyomvonalára vonatkozó telepítési tanulmánytervet, amelyről az alábbi döntést javasolja meghozni:

1. Dunavecse Város Önkormányzat Képviselő-testülete az Építési és Közlekedési Minisztérium által meghatalmazott tervező által benyújtott, az M8 autópálya új nyomvonalára vonatkozó telepítési tanulmánytervet javasolja befogadni. 
2. A tárgyi projekt esetében az új településterv készítésénél különös tekintettel legyen figyelembe véve, hogy az 51. sz. főúton, az Alkotmány utca kereszteződésénél tervezett új körforgalmú csomópont kialakítása során történjen meg egy gyalogos és kerékpáros átkelőhely kiépítését, a későbbiek során lehetővé tevő terület biztosítása. 
3. Javasolja felkérni a Polgármestert, hogy a TRSZ megkötése érdekében folytasson tárgyalásokat a cél megvalósítójával és a telepítési tanulmánytervben meghatározottakat az új településterv tervezési programjában vegye figyelembe és ennek megfelelően folytassa az új településterv készíttetését.

2./ Ezen határozatról értesül:
- Molnár Gyula P.Ü.H.V. Bizottság elnöke

VIII. Napirend:
 9.)  Döntés pályázaton való indulásról MFP keretében
        Előterjesztő: Vörös Sándor polgármester
                          Előterjesztésért felelős: Vörös Sándor polgármester
                          Témafelelős: Molnár Gyula képviselő



Molnár Gyula képviselő, a bizottság elnöke
A Magyar Falu Program keretében „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” című pályázat kiírása megtörtént. A pályázati kiírás célja: a települések infrastrukturális fejlesztésének, valamint az önkormányzati közfeladatok hatékony ellátáshoz szükséges eszközök beszerzésének támogatása. A pályázatot a Százszorszép Óvoda Honvéd utcai épületének udvarán lévő 2 játék cseréje nyújtanánk be. A pályázat benyújtására 2026. január 15. és február 16. között van lehetőség. Maximum 8 millió forintot lehet fejlesztésre fordítani, az előterjesztés alapján 4,2 millió forint értékben nyújtanánk be. 

Vörös Sándor polgármester
Ezek a játékok kötelezően cserések, az összegét beterveztük a pályázat nem nyerése esetén a költségvetésbe. Abban maradtunk az egyeztetés során, ha nyer a pályázat, akkor az igazgató az összeget játékra és fejlesztésre fordíthatja.

Tóth József a bizottság tagja
Az óvodák udvarán lévő műfűves focipályát is fel kellene újítani. 

Gugyella Mariann óvodaigazgató
Jeleztük már a problémát, de még választ nem kaptunk. 

Tóth József a bizottság tagja
Az árnyékolást meg kellene oldani. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet azzal, hogy, hogy az MFP/ÖTIFB/2026/ÖTIK „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” pályázaton induljuk a határozati javaslat szerint?

A bizottság tagjai 6 igen szavazattal, ellenszavazat nélkül az alábbi határozatot hozták:

10/2026. (I. 28.) 
Döntés pályázaton való indulásról								
/MFP/ÖTIFB/2026/ÖTIK/	
										H a t á r o z a t a

										
[bookmark: _GoBack] 1./ A Pénzügyi, Ügyrendi és Városgazdálkodási Bizottság úgy határoz, hogy az MFP/ÖTIFB/2026/ÖTIK kódszámú, „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” pályázaton javasol indulni a Százszorszép Óvoda Honvéd utcai épületének udvarán lévő 2 játék cseréjére maximum 4,2 millió forint összegben.

2./ A bizottság felkéri Vörös Sándor polgármester urat a további teendők ellátására.

3./ Ezen határozatról értesül:
- Molnár Gyula polgármester


IX. Napirend:
10.) Döntés beszerzés megindításáról (TOP Plusz-3.1.3-23-BK1-2024-00030
                         „Humán fejlesztések Dunavecse és Apostag településeken”
                         Előterjesztő: Vörös Sándor polgármester
       Előterjesztésért felelős: Vörös Sándor polgármester
                         Témafelelős: Molnár Gyula képviselő


Molnár Gyula képviselő, a bizottság elnöke
A Humán fejlesztések Dunavecse és Apostag településeken című pályázat keretében nagy létszámú közösségi események, rendezvények valósulnak meg Dunavecsén. Ezek a rendezvények a Családi nap, Hídi fesztivál, Szent István nap, mely a 2026-2027. években kerül megrendezésre, összesen 6 alkalommal, melyre 18 millió forint áll rendelkezésre. Négy rendezvényszervező részére kerülne kiküldésre az árajánlatkérő a határozati javaslat szerint. Javaslom a határozati javaslat elfogadását.

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

11/2026. (I. 28.) 
Döntés beszerzés megindításáról (TOP Plusz-3.1.3-23-BK1-2024-00030
 „Humán fejlesztések Dunavecse és Apostag településeken”

										H a t á r o z a t a

1./ A Pénzügyi, Ügyrendi, Humán és Városgazdálkodási Bizottság úgy határoz, hogy a TOP_Plusz-3.1.3-23-BK1-2024-00030 azonosító számú „Humán fejlesztések Dunavecse és Apostag településeken” című pályázat keretében - a nagy létszámú közösségi események, rendezvényekre: Családi nap, Hídi fesztivál, szent István nap - 2026-2027. évek rendezvényeinek megszervezésére árajánlatot javasol bekérni.

2./ A bizottság javasolja felkérni 
- Ginál Róbert gazdálkodási csoportvezetőt, hogy a következő vállalkozás részére küldje ki az ajánlatkérőt:
Pier System Kft. (1039 Budapest, Bálint Gy. utca 6., 2. em. 7.) 
Sumi 97 Bt. (1046 Budapest, Hajló utca 46. 2. em. 5. 
La Porte Elektronikai Kft. (1122 Budapest, Városmajor utca 10. fsz. 3.)
Szalai Attila EV (1028 Budapest, Hideg utca 5.)
-Vörös Sándor polgármestert, hogy a beérkezett árajánlatokat a következő testületi ülésre terjessze be.

3./ Ezen határozatról értesül:
- Molnár Gyula képviselő, a bizottság elnöke
												
X. Napirend:
 11.) Döntés árajánlatok beérkezéséről (Vasút u. 6. vizesblokk)
        Előterjesztő: Vörös Sándor polgármester
                          Előterjesztésért felelős: Vörös Sándor polgármester
                          Tárgyalja: P.Ü.H.V. Bizottság
                          Témafelelős: Molnár Gyula képviselő


Molnár Gyula képviselő, a bizottság elnöke
A Dunavecse, Vasút u. 6. szolgálati lakás vizesblokkjának kiépítése szükséges. Árajánlatok lettek bekérve, a legkedvezőbb ajánlatot az Anvikor Kft. adta 2.569.785 Ft. összegben. 

Vörös Sándor polgármester
A múlt évben a társasház felújítását megkezdtük: tetőt újítottunk fel, illetve nyílászárókat cseréltük ki. A földszinti egyik lakás vizesblokkjának felújítását szükséges lenne megcsináltatni. Azért is sürgetnénk a dolgot, mert a lenne olyan, aki szeretné használni a lakást. 

Molnár Gyula képviselő, a bizottság elnöke
Javaslom a határozati javaslat elfogadását.

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

12/2026. (I. 28.) 
Döntés árajánlatok beérkezéséről 
(Vasút u. 6. vizesblokk)
									H a t á r o z a t a

1./ A Pénzügyi, Ügyrendi, Humán és Városgazdálkodási Bizottság úgy határoz, hogy a Dunavecse, Vasút utca 6. sz. alatt lévő szolgálati lakás vizesblokkjának kiépítésére beérkezett ajánlatot tevők közül az Anvikor Kft., ajánlatát javasolja elfogadni bruttó 2.575.000 Ft összegben.

2./ A bizottság javasolja felkérni 
- Vörös Sándor polgármester urat a további teendők ellátására.
- Ginál Róbert gazdálkodási csoportvezetőt, hogy az 1. pontban szereplő összeget az önkormányzat költségvetésébe tervezze be. 

3./ Ezen határozatról értesül:
- Molnár Gyula képviselő, a bizottság elnöke


XI.  Napirend:
  12.) Döntés árajánlatok beérkezéséről (tetőfelújítás, fogászati 
                            kezelőegység)
                            Előterjesztő: Vörös Sándor polgármester
                            Előterjesztésért felelős: Ginál Róbert gazdálkodási csoportvezető
          Témafelelős: Molnár Gyula képviselő


Molnár Gyula képviselő, a bizottság elnöke
A Versenyképes járások program 2 üteméhez árajánlatok kerültek kiküldésre a fogászati kezelőegység beszerzésére, valamint a Dunavecse, Fő út 24. sz. alatti társasház tetőszerkezetének cseréjére. A tetőszerkezet cseréjére Mérei Zoltán EV adta a legkedvezőbb ajánlatot 7.777.198 Ft összegben, míg a fogászati kezelőegység beszerzésére a Zamina Dent Kft adta 4.064.000 Ft összegben. Javaslom a határozati javaslatok elfogadását.

Vörös Sándor polgármester
Javaslom, hogy azzal a megkötéssel, ha a támogatói döntést megkapjuk, akkor köthessünk szerződést. 

Megkérdezem a bizottság tagjaitól, hogy ki ért egyet a Zamina Dent Kft. 4.064.000 Ft ajánlatát fogadjuk el az említett feltétellel?

A bizottság tagjai 6 igen szavazattal, ellenszavazat nélkül az alábbi határozatot hozták:

13/2026. (I. 28.) 
Fogászati kezelőegység beszerzése
(Versenyképes járások 2.)
H a t á r o z a t a		 
1./ A Pénzügyi, Ügyrendi, Humán és Városgazdálkodási Bizottság úgy határoz, hogy a Versenyképes Járások 2 Program keretein belül megpályázott fogászati kezelőegység beszerzésére a beérkezett árajánlatok alapján a Zamina Dent Kft. által adott legkedvezőbb ajánlatát javasolja elfogadni, bruttó 4.064.000 Ft összegben. A beszerzési eljárás feltételes, végső eredmény, szerződés csak a fent említett program pozitív támogatói döntés követően kerül sor.

2./ Ezen határozatról értesül:
- Molnár Gyula képviselő, a bizottság elnöke


Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet azzal, hogy Mérei Zoltán EV. ajánlatát fogadjuk el 7.777.198  Ft összegben az említett feltétellel?

A bizottság tagjai 6 igen szavazattal, ellenszavazat nélkül az alábbi határozatot hozták:

14/2026. (I. 28.) 
Fő út 24. tetőfelújítás
(Versenyképes járások 2.)
										H a t á r o z a t a										 
1./ Pénzügyi, Ügyrendi, Humán és Városgazdálkodási Bizottság úgy határoz, hogy a Versenyképes Járások 2 Program keretein belül megpályázott Fő út 24. tetőfelújításra a beérkezett árajánlatok alapján a Mérei Zoltán EV által adott legkedvezőbb ajánlatát javasolja elfogadni bruttó 7.777.198 Ft összegben. A beszerzési eljárás feltételes, végső eredmény, szerződés csak a fent említett program pozitív támogatói döntés követően kerül sor.

2./ Ezen határozatról értesül:
- Molnár Gyula képviselő, a bizottság elnöke
 

XII.      Napirend:
               13.)   Döntés pályázaton való indulásról (Kós Károly Program)
                   Előterjesztő: Vörös Sándor polgármester
                   Előterjesztésért felelős: Vörös Sándor polgármester
       Témafelelős: Molnár Gyula képviselő




Molnár Gyula képviselő, a bizottság elnöke
A Kulturális és Innovációs Minisztérium meghirdette a Kós Károly Program 2026-ot a hazai és külhoni tájházak közösségi programjainak és eseményeinek rendezésére, az épületeik fejlesztésére és a falusi és térségi turizmus területén hatásuk növelésére – tájházanként legalább 500 ezer forintot, legfeljebb 1 millió forintot lehet pályázni. Javasolt támogatási területek közül legfeljebb két terület választható: tájházi közösségi programok és események, a tájházi épületek karbantartása és állagmegóvása, hozzájárulás működtetéshez, közösségi terek létrehozásához, tartalomfejlesztés és kiállításmegújítás a tájházakban. Javaslom a pályázat benyújtását.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet azzal, hogy Kós Károly Programon  induljuk a határozati javaslat szerint?

A bizottság tagjai 6 igen szavazattal, ellenszavazat nélkül az alábbi határozatot hozták:

15/2026. (I. 28.) 
Döntés pályázaton való indulásról (Kós Károly Program)

									H a t á r o z a t a

1./ Pénzügyi, Ügyrendi, Humán és Városgazdálkodási Bizottság úgy határoz, hogy a KKP-26. kódszámú, Kós Károly Program 2026-os pályázaton javasol indulni a tájházak közösségi programjainak és eseményeinek rendezésére, az épület fejlesztésére és a falusi és térségi turizmus területén hatásuk növelésére. A pályázaton a Dunavecsei Helytörténeti Kiállítás tájházával, legfeljebb 1 millió forint összegben javasol pályázatot benyújtani.

2./ Ezen határozatról értesül:
- Molnár Gyula képviselő, a bizottság elnöke

XIII.        Napirend:
          14.)  Üzlethelyiség pályázati elbírálása (Fő út 40.)
                   Előterjesztő: Vörös Sándor polgármester
                   Előterjesztésért felelős: dr. Tarnai Kitti hatósági csoportvezető
                   Témafelelős: Molnár Gyula képviselő


Molnár Gyula képviselő, a bizottság elnöke
Meghirdetésre került bérbeadásra a Dunavecse, Fő út 40. sz. alatti 5. számú, 21 m2 alapterületű önkormányzati üzlethelyiség. A kiírásra 2 pályázat érkezett. Az egyik pályázó Szikszai Dzsenifer, akinek a megajánlott bérleti díj összege 40000 Ft/hó, éves összege 480 eFt. A másik pályázó Lajos Attiláné, aki a szomszédos üzlethelyiséget már bérli. Az általa ajánlott havi bérleti díj összege: 30.800 Ft, az éves bérleti díj összege: 369.600 Ft. Nekem fenntartásaim vannak a meleg étel miatt.

Vörös Sándor polgármester
Nekem ezzel más problémám van, ezért az a javaslatom, hogy újra írjuk ki a pályázatot. Ezt azért javaslom, mert előző bérlővel nagyon megjártuk, az áramszámla befizetésének késése miatt akkora káosz alakult ki, hogy leszerelték az órát és évekig nem volt áram az üzlethelyiségbe. Többször játunk Kecskeméten a visszakötés miatt, míg végül most január elején visszakötötték. Ezért az a javaslatom, hogy úgy kell az üzlethelyiséget kiadni, hogy mindaddig kellene bérleti díjat fizetni, míg a közmű szolgáltatások átírása az önkormányzat nevére meg nem történik.

Aranyi János Gábor képviselő, a bizottság elnökhelyettese 
Egyetértek az újbóli kiírással. Viszont a melegkonyhás dolgot azért nem támogatom, mert a működésének vannak bizonyos feltételei. Szagelszívó felszerelése kötelező, de hová lesz vezetve? Az üzlet előtti parkolások száma meg fog nőni, így sem lehet sokszor közlekedni az úton. 

Vörös Sándor polgármester
Mivel ez a feltétel nem volt ismerős egyik pályázónak sem, ezért javaslom, hogy írjuk ki újra. 

Aranyi János Gábor képviselő, a bizottság elnökhelyettese 
Javaslom, hogy ne tegyük bele azt, hogy a legmagasabb összeget ajánló nyeri a pályázatot. 

Vörös Sándor polgármester
Javaslom, hogy a rendkívüli ülésre hozzuk be a pályázati kiírást és akkor megvitatjuk. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet azzal, hogy újból kerüljön kiírásra a Fő út 40. sz. alatt lévő 21 m2 alapterületű üzlethelyiség és a pályázati kiírás szövegét a következő ülésen tárgyaljuk meg?

A bizottság tagjai 6 igen szavazattal, ellenszavazat nélkül az alábbi határozatot hozták:

16/2026. (I. 28.) 
Üzlethelyiség pályázati elbírálása 
(Fő út 40.)
										H a t á r o z a t a 										
1./ Pénzügyi, Ügyrendi, Humán és Városgazdálkodási Bizottság úgy rendelkezik, hogy a Dunavecse, Fő út 40. sz. alatt lévő 21 m2 alapterületű üzlethelyiség pályázati kiírása újból kerüljön meghirdetésre azzal a kiegészítéssel, hogy mindaddig szükséges fizetni a bérleti díj összegét, míg közmű szolgáltatások átírása az önkormányzat nevére meg nem történik.

2./ A bizottság továbbá úgy határoz, hogy a következő ülésen javasolja megtárgyalni a pályázati felhívást.

3./ Ezen határozatról értesül:
- Molnár Gyula képviselő, a bizottság elnöke

XIV. Napirend:
15.)  Javaslat a Polgármesteri Hivatalban igazgatási szünet elrendelésére
                        Előterjesztő: Vörös Sándor polgármester
                        Előterjesztésért felelős: Nagy Erzsébet jegyző
                        Témafelelős: Molnár Gyula képviselő


Molnár Gyula képviselő, a bizottság elnöke
A korábbi évek gyakorlatának megfelelően a Polgármesteri Hivatalban igazgatási szünetet szeretnének a következő időpontokban: áthelyezett munkanap augusztus 8. (szombat), december 12. (szombat), nyáron: július 20-24. között, augusztus 17-19 között, ősszel: október 18. (szombat) továbbá télen december 23-án, valamint a két ünnep között december 28-31. Javaslom a határozati javaslat elfogadását.

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

17/2026. (I. 28.) 
Igazgatási szünet a Polgármesteri Hivatalban
										H a t á r o z a t a


1./ A Pénzügyi, Ügyrendi, Humán és Városgazdálkodási Bizottság hogy Dunavecse Polgármesteri Hivatalban igazgatási szünetet javaslom elrendelni a 2026. évben az alábbiak szerint:

     a) nyáron:   2026. július 20-24.        (5 munkanap)
                        2026. augusztus 8.         (1 munkanap)
            2026. augusztus 17-19. (3 munkanap)
      b)   télen:   2026. december 12.      (1 munkanap)
                        2026. december 23.      (1 munkanap)
                        2026. december 28-31. (4 munkanap)

2./ Ezen határozatról értesül:
- Molnár Gyula képviselő, a bizottság elnöke

XV. Napirend:
           16.) Dr. Kolozs Gergely Kistérségi Egészségügyi Centrum térítési díj 
                  szabályzatának módosításáról
                        Előterjesztő: Vörös Sándor polgármester
                        Előterjesztésért felelős: dr. Pándi Ottó intézményvezető
                        Témafelelős: Sándor Zsombor képviselő


Molnár Gyula képviselő, a bizottság elnöke
Felkérem a napirend témafelelősét a napirend ismertetésére.

Sándor Zsombor képviselő, a bizottság elnökhelyettese
A szakrendelőben a társadalombiztosítási jogviszony által nem térített ellátások esetében térítési díjat alkalmaz. A szabályzat felülvizsgálata és módosítása indokolttá vált annak érdekében, hogy a díjszabás egységes, átlátható és fenntartható módon kerüljön meghatározásra, valamint a tényleges költségszintekhez jobban illeszkedjen. A módosítás elsődleges célja az intézményi térítési díjak megállapításának egységesítése, a forint/pont érték korrekciója, valamint a vizsgálatok és laborvizsgálatok esetében alkalmazott szorzók egyértelmű rögzítése, továbbá a laborvizsgálatoknál jelentkező költségnövekedés kezelése. Javaslom a szabályzat elfogadását a határozati javaslat szerint.

Molnár Gyula képviselő, a bizottság elnöke
Egy javaslatom lenne, hogy a közfeladatot ellátó szervezetek – Polgárőrség, Tűzoltóság – kerüljenek bele a kedvezményezettek közé. Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

18/2026. (I. 28.) 
Dr. Kolozs Gergely Kistérségi
Egészségügyi Centrum térítési díj 
szabályzatának módosításáról

										H a t á r o z a t a


1./ A Pénzügyi, Ügyrendi, Humán és Városgazdálkodási Bizottság úgy határoz, hogy az előterjesztésben szereplő Dunavecse Város Önkormányzata Dr. Kolozs Gergely Kistérségi Egészségügyi Centrumban alkalmazott, Társadalombiztosítási jogviszony által nem térített ellátások díjazásáról szóló szabályzatát javasolja elfogadni.

2./ Ezen határozatról értesül:
- Sándor Zsombor képviselő, a bizottság elnökhelyettese




Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 1455-kor bezárta.


Kmft.




	     Molnár Gyula			                                        Dallos Erika
                       Képviselő                                                        	       Képviselő  
                a bizottság elnöke                                                                a bizottság tagja

